b'\n_START_ARTICLE_\n\xc3\x85rets museum i Europa\n_START_PARAGRAPH_\n\xc3\x85rets museum i Europa (engelsk: The European Museum of the Year Award; forkortet EMYA) er den \xc3\xa6ldste og mest prestigefyldte museumspris i Europa, og uddeles hvert \xc3\xa5r af European Museum Forum i Europar\xc3\xa5dets regi. Prisen blev etableret i 1977 af journalist og forfatter  Kenneth Hudson._NEWLINE_Vinderne af prisen er enten et etableret museum, som har ekspanderet eller moderniseret sig i l\xc3\xb8bet af de seneste to \xc3\xa5r, eller et nyt museum, som er \xc3\xa5bnet for publikum i l\xc3\xb8bet af de seneste to \xc3\xa5r._NEWLINE_Tidligere vindere har v\xc3\xa6ret b\xc3\xa5de store og sm\xc3\xa5 museer, offentligt og privat ejede; og uanset deres tema eller nationalitet, s\xc3\xa5 har de alle udvist enest\xc3\xa5ende kvalitet for offentligheden og har \xc3\xa6ndret standarden for kvalitet for europ\xc3\xa6iske museer._NEWLINE_Europar\xc3\xa5det uddeler ogs\xc3\xa5 hvert \xc3\xa5r prisen Europar\xc3\xa5dets museumspris.'